Kanada

Kanada yew dewleta. Cayê xo mıntıqa ra zımeyê qıtaya Amerika dero. Zımeyê Kanada de Okyanuso Arktik, veroc de Dewletê Amerikayê Yewbiyayey, rocawan de Okyanuso Gırd, rocvetış de Okyanuso Atlantik û Welato Kewe estê. Paytextê Kanada Ottowayo. Kanada eyaletan ra yena pêra (mıteşekkıla) û 13 eyaletê xo estê. Kanada ezaya NATO, Mılliyetanê Yewbiyayiyan (UN), NAFTA, û G8iya.

 Tarix 
İşğalê şaranê Ewropayıcan ra ver, eşirê Postesuran Kanada sero cıwayêyi bi; nê wahêrê ê erdi bi. Wextê esrê 15ıne de mılletanê Ewropa qıtaya Amerika işğal kerde. Eskeranê Ewropa hem Dewletanê Amerikayê Yewbiyayeyan de, hem zi Kanada de zaf Postesuri kışti, be guman 11 milyon merdumi tertele ra merdê. Verên de Kanada koloniya/mıstemera Britanya biye. Labelê Kanada xoseriya temame nêgırewte. Nıka Kanada gırêdayiya qraliya Britanyawa. Cengê Dınyayê I. û II. de dewleta Kanada bêhet mende.

 İklım û sûki 
İklimê Kanada zaf serdıno. Mıntıqa ra zımeyê xo zaf cemedıno. Awa ke iklimê Kanada zaf serdıno, şarê Kanada sindorê Amerika ra nêzdi nışeno ro.

Bacarê Gırdi:
 1. Toronto. Nıfus: 2.481.494 
 2. Montreal. Nıfus: 1.583.590 
 3. Calgary. Nıfus: 878.866 
 4. Ottawa. Nıfus: 774.610 
 5. Winnipeg. Nıfus: 671.126.

Bacarê Torontoyi zaf raver şiyo. Tede banê xeylê berzi estê. Toronto bacarê borsayo, merkezê iqtısadê Kanadayo.

 Nıfus 
Nıfusê Kanada 32,5 milyono. Zaf mılletan ra insani estê: İngılızi (%19,2), Frenki (%15,7), İskoçi (%14), İrlandıci (%12,9), Elmani (%9,0), İtalyani (%4,3), Çinıci (%3,5) û Postesuri (%3,4). Dinê Kanada İsewitiya û mezhebê mıletê Kanada Katoliko. Labelê dino resmi çıniyo. Tayê Mısılmani, Musewiyi zi estê. Zıwano resmi İngılızki û Frenkiyo.

 İqtısad 
İqtısadê Kanada zaf gırdo. Endustriya koli û petroli zaf mıhima. Herunda standardê heyati berza. Labelê Kanada iqtısad û kulturê Dewletanê Amerikayê Yewbiyayeyan ra zaf tesir biya.

 Çımeyi 
 Sitey Dewleta Kanada 
 Atlasê Kanada  
 Canada CIA the World Factbook  
 Resmê Kanada  

Kategoriye:Kanada
Kategoriye:Amerika
Kategoriye:Amerikaya Zımeyi
Kategoriye:Dewletê Amerika